सिरां जिल्ला बिजनिनि 19 नं थुरिबारि उदां बियाबाव एजिपि आरो बिपिएफजों जयै बिसायख’थियारि फोसावदिं मेल। बे मेलाव बिपिएफनि दैदेनगिरि आसामनि मन्थ्रि चन्दन ब्रह्मआ बाहागो लानानै आसामनि रांखान्थि मन्थ्रि हिमन्त बिस्व शर्माखौ गोख्रों रावजों सोंखारिनानै बुंदों दि नेडानि सासे लेंथुमगिरि अदेबानि सासे मानगोनां मन्थ्रि जानानै बिसायख’थि फोसावदिंनायनि मुङाव बिटिसि हालामाव दुंहाव थासारि खालामनो नागिरनाया जोबोर लाजिथाव। बिथाङा उदालगुरि जिल्लानि माजबाटआव बिसारख’थि फोसावदिंनायनि मुङाव बिटिसिनिफ्राय गामि दानख’नाय, नांगोला खामानि गैया, ट्रेक्टरनि बाथ्रा, गोखै-गोदै थाइजौनि रेजें बाथ्रा बुंनायजों लोगोसे मबाइल नम्बरखौ रायजोफोरनो फोसावनानै होदों। मन्थ्रि जालायनानै बिथांखौ फनाव मोना आरो साबेसे रायजोफोरा मोनगोन होननानै बुंबावो।